ປະທານາທິບໍດີມຽນມາ ຢ້ຽມຢາມ ສິງກະໂປ
ທ່ານ Thein Sein ເດີນທາງ ໄປຮອດສິງກະໂປ ໃນວັນອາທິດວານນີ້ ເພື່ອຂໍໃຫ້ສິງກະໂປຊ່ອຍ ໃນການປັບປຸງເສດຖະກິດຂອງມຽນມາ ໃຫ້ທັນສະໄໝ.
ມຽນມາໄດ້ລົງນາມໃນຂໍ້ຕົກລົງສະບັບນຶ່ງໃນວັນຈັນມື້ນີ້ ກັບສິງກະໂປ ໃນຄວາມພະຍາຍາມ ເພື່ອຊອກຫາການຊ່ອຍເຫລືອຈາກສິງກະໂປ ໃນການເປີດກວ້າງແລະປັບປຸງການເສດຖະ ກິດຂອງຕົນໃຫ້ທັນສະໄໝນັ້ນ ປະທານາທິບໍດີ Thein Sein ເດີນທາງໄປຮອດສິງກະໂປໃນວັນອາທິດວານນີ້ ເພື່ອທໍາ ການຢ້ຽມຢາມເປັນເວລາ 4 ມື້ ໂດຍມີຄະນະຜູ້ແທນທີ່ປະກອບດ້ວຍຜູ້ນໍາທຸລະກິດແລະລັດ ຖະມົນຕີເສດຖະກິດຄະນະ ນຶ່ງຕິດຕາມໄປນໍາ ພາຍໃຕ້ຂໍ້ຕົກລົງສະບັບນີ້ ສິງກະໂປຈະອໍານວຍການສຶກສາດ້ານເຕັກນິກແລະວິຊາຊີບ ເພື່ອຊ່ອຍມຽນມາເຝິກແອບປະຊາຊົນຂອງຕົນໃນຂະແໜງຕ່າງໆ ເຊ່ນ ການວາງແຜນ ດ້ານເສດຖະກິດແລະການພັດທະນາໂຕເມືອງ ການເສດຖະກິດຂອງມຽນມາໄດ້ຢຸດສະງັກລົງບໍ່ມີການເຕີບໂຕ ແລະໂດຍສ່ວນໃຫຍ່ແລ້ວ ກໍແມ່ນໄດ້ຖືກຕັດຂາດຈາກໂລກໃນລະຫວ່າງໄລຍະຫລາຍທົດສະວັດຂອງການບໍລິຫານ ປະເທດຢ່າງຜິດພາດແລະການລົງໂທດຕໍ່ປະວັດການເຄົາລົບນັບຖືສິດທິມະນຸດທີ່ບໍ່ດີ ຂອງ ອໍານາດປົກ ຄອງທະຫານມຽນມານັ້ນ ແຕ່ວ່າ ລັດຖະບານພົນລະເຮືອນທີ່ໄດ້ຮັບການໜຸນຫລັງຈາກພວກທະຫານ ໄດ້ທໍາການປະ ຕິຮູບຕ່າງໆມາຈໍານວນນຶ່ງໃນຫວ່າງໄວໆມານີ້ ຮວມທັງການປ່ອຍໂຕພວກນັກໂທດການ ເມືອງຈໍານວນຫລາຍຮ້ອຍຄົນ ການເຈລະຈາສັນຕິພາບກັບພວກກະບົດຊົນກຸ່ມນ້ອຍ ແລະ ຜ່ອນຄາຍການຄວບຄຸມສື່ມວນຊົນລົງ